Autokooli tegevuse kvaliteedi tagamise alused

Autokool Alfa Pro (juriidiline nimi Alfa Pro OÜ) viib läbi järgmiseid koolitusi:

 B-kategooria alg- ja lõppastme koolitus;

Oma tegevuses lähtub autokool Alfa Pro allpool kirjeldatud koolituste kvaliteedi tagamise alustest.

Õppekavade kvaliteedi tagamise tingimused ja kord

Autokool Alfa Pro tegutseb Haridus- ja Teadusministeeriumi poolt väljastatud tegevuslubade alusel. Iga

koolituse liigi kohta koostatakse õppekava, mis vastab õigusaktide nõuetele.

Õppekavasid koostatakse õpiväljundipõhiselt ehk lähtudes sellest, milliseid teadmisi ja oskusi peab

õppur koolituse käigus omandama. Seejuures võetakse arvesse autokooli juhtkonna ja töötajate

kogemusi ning Transpordiameti kehtivaid eksaminõudeid. Õppekavade koostamisel tehakse koostööd

teiste erialade spetsialistidega, kes annavad oma erapooletu hinnangu. See lähenemine tagab

õppekavade kõrge kvaliteedi.

Koolitajate kvaliteedi tagamise tingimused ja kord

Autokoolis Alfa Pro töötavad ainult professionaalsed õpetajad, kes omavad kehtivat mootorsõidukijuhi

õpetaja tunnistust ja kutselise autojuhi kehtivat tervisetõendit. Õpetajatel on vähemalt keskharidus ja

vähemalt üheaastane tööstaaž. Õpetajad läbivad regulaarselt erialaseid täienduskoolitusi ning osalevad

erialastel seminaridel ja infopäevadel.

Koolituse kvaliteedi tagamiseks korraldab autokool oma õpetajatele koosolekuid, kus arutatakse

jooksvaid probleeme ja jagatakse kogemusi eesmärgiga tõsta koolituse kvaliteeti ja tagada õppurite

edukus riiklikel eksamitel. Koosolekud toimuvad vastavalt vajadusele, aga vähemalt neli korda aastas.

Õppekeskkonna kvaliteedi tagamise tingimused ja kord

Autokoolis Alfa Pro koosneb õppekeskkond õppeklassidest, -sõidukitest ja -väljakutest ning e-keskkonnast.

Õppeklassid on varustatud õppurite ja õpetaja vajadusest lähtudes. Klassides on hea valgustus,

ventilatsioon, projektor, tahvel, mugav mööbel (lauad ja toolid) ja riidehoidjad. Vaheaegadel õpperuume

tuulutatakse, puhtus tagatakse vastavate koristusteenuste tellimisega. Klassides on olemas

desinfitseerimisvahendid ja maskid.

Autokoolis kasutatavad õppesõidukid on oma tehniliste omaduste poolest sarnased Eesti tavapäraste

vastava kategooria sõidukitega. See aitab autokooli lõpetanud õppuritel saada liikluses hakkama nii

riiklikul sõidueksamil kui ka hiljem, kui hakatakse kasutama isiklikku sõidukit. Õppesõidukid läbivad

nõuetekohase õppesõiduki ülevaatuse ja vastavad õigusaktide nõuetele. Iga õpetaja vastutab selle eest,

et tema kasutuses olev sõiduk oleks nii seest kui ka väljast puhas.

Sõiduautokoolitustel kasutatakse õppeväljakut vastavalt vajadusele, näiteks parkimise harjutamiseks.

Autokool Alfa Pro kasutab ka elektroonilist õppekeskkonda, kus õppurid teevad kodutöid ja sooritavad

teooriaeksameid. E-keskkonna teenusepakkujaks on Liikluslab Baltic OÜ ja Teooria.ee.

Täienduskoolituse kohta tagasiside kogumise kord

Autokool Alfa Pro pakub oma õpilastele võimalust jätta tagasisidet koolituse kohta. Seda võimalust

pakutakse pärast koolituse lõpetamist ja tagasisidet on võimalik jätta nii suuliselt kui ka e-posti teel.

Tagasisidet kogutakse ka jooksvalt, esitades õpilastele küsimusi õppetöö käigus.

Lisaks sellele analüüsib autokool riiklike eksamite statistikat.

Kinnitatud Alfa Pro OÜ juhatuse liikme Jevgeni Koval poolt 08.03.2023